# Rosemary Radford Ruether

Rosemary Radford Ruether (Saint Paul, 2 de novembre de 1936 - Pomona, 21 de maig de 2022) va ser una feminista estatunidenca i teòloga catòlica reconeguda internacionalment.
Rosemary Radford Ruether va escriure i editar més de quaranta llibres i centenars d'articles i ressenyes. Va tractar una gran varietat de camps com la patrística, les arrels històriques i teològiques de l'antisemitisme, el conflicte israeliano-palestí, la història de la dona en la religió americana, la teologia de l'alliberament, l'ecologia i l'ecologia-feminisme.
Va portar una veu feminista en l'entorn masculí de la teologia cristiana, defensa el dret de les dones a l'ordenació, és a dir a ser sacerdots, i el dret a l'avortament. Des de 1985 és membre de la junta directiva del grup proelecció «Catòlics per triar» (CFC).

## Biografia

Rosemary Radford Ruether va néixer el 2 de novembre de 1936 a Saint Paul, Minnesota, de mare catòlica, Rebecca Cresap Ord, i pare episcopaliana, Robert Armstrong Radford. Va declarar haver estat educada amb una ment oberta i humanista. Quan el seu pare va morir, quan ella tenia dotze anys, es va traslladar amb la seva mare a Califòrnia.

### Carrera

Després de plantejar-se els estudis d'art, Rosemary Radford Ruether va optar per les humanitats i va obtenir una llicenciatura en filosofia a l'Scripps College (1958), un màster en història antiga (1960) i un doctorat en literatura clàssica i patrística (1965) per la Claremont Graduate School de Claremont, Califòrnia.
Després de la seva primera feina a la Universitat Howard de Washington de 1965 a 1975, va exercir en moltes institucions com ara la Immaculate Heart College a Los Angeles (1964-1965), Howard University School of Religion (1965-1975), Princeton Theological Seminary, Yale Divinity School, Harvard Divinity School (on va ensenyar la seva primera classe de teologia feminista), Boston College, Sir George Williams University a Montreal i Heythrop College, Universitat de Londres. També va ser professora a les universitats de Lund i Uppsala a Suècia.
Va ser professora de teologia feminista a la Pacific School of Religion i a la GraduateTheological Union i professora de teologia aplicada al Garrett-Evangelical Theological Seminary. Va ser professora de religió i teologia feminista a la Claremont School of Theology i a Claremont Graduate University.
El 22 de gener de 2000 Roseamry Radford Ruether va rebre un doctorat honoris causa de la Facultat de Teologia de la Universitat d'Uppsala a Suècia.

### Mort

Rosemary Radford Ruether va morir el 21 de maig de 2022.

### Família

Rosemary Radford Ruether estava casada amb el politòleg Herman Ruether. Tenien tres fills i vivien a Califòrnia.

## Publicacions (selecció)

* The Church Against Itself, New York, 1967, Herder and Herder.
* Gregory of Nazianzus, Oxford, 1969, Oxford University Press.
* The Radical Kingdom, The Western Experience of Messianic Hope, New York, 1970, Paulist Press, ISBN 0809118602
* Faith and fratricide: the theological roots of anti-Semitism", ISBN 978-0-8164-2263-0, Nova York, 1974, Seabury Press
* "Courage as a Christian Virtue" dans Cross Currents, Printemps 1983, 8-16
* Sexism and God-Talk: Toward a Feminist Theology, ISBN 0-8070-1205-X Beacon Press (1983)
* Gaia and God: An Ecofeminist Theology of Earth Healing, Harper-Collins (1994), ASIN 0-06-066967-5
* In Our Own Voices: Four Centuries of American Women’s Religious Writing ISBN 0-06-066840-7 amb Rosemary Skinner Keller), Harper Collins (1996)
* Women Healing Earth: Third World Women on Ecology, Feminism, and Religion, New York, Març 1996.
* Introducing Redemption in Christian Feminism, Continuum (1998) ISBN 1-85075-888-3
* Christianity and the Making of the Modern Family, Beacon Press (2001), ISBN 978-0807054079
* Cinquième chapitre de Transforming the Faiths of our Fathers: Women who Changed American Religion, édité par Ann Braude. (2004) ISBN 1403964602
* The Wrath of Jonah: The Crisis of Religious Nationalism in the Israeli-Palestinian Conflict, ISBN 0-8006-3479-9 Augsburg Fortress (2002)
* Integrating Ecofeminism Globalization and World Religions, Rowman & Littlefield Publishers, Inc. (2005) ISBN 0-7425-3529-0
* Goddesses and the Divine Feminine: A Western Religious History, Berkeley i Los Angeles, 2005, University of California Press.ISBN 0-520-23146-5
* America, Amerikkka: Elect Nation & Imperial Violence, ISBN 1-84553-158-2, de l'Équinoxe (2007)
* Women and Redemption: A Theological History, Fortress Press, Minnesota, (2012).
* My Quests for Hope and Meaning: An Autobiography, Wipf & Stock. L'Oregon (2013).
* Feminism and Religion in the 21st Century: Technology, Dialogue, and Expanding Borders (amb Gina Messine-Dysert), Routledge (2014).ISBN 9780415831949.

## Referències

* ↑ «Boston Collaborative Encyclopedia of Western Theology: Rosemary Radford Ruether» (en anglès). people.bu.edu. [Consulta: 22 març 2018].
* 1 2 «Rosemary Radford Ruether Facts» (en anglès). biography.yourdictionary.com. [Consulta: 22 març 2018].
* ↑ «Conscience- the Newsjournal of catholic opinion - A commemorative issue Rosemary Radford Ruether» (en anglès). http://www.catholicsforchoice.org, 2015. [Consulta: 21 març 2018].
* ↑ «Boston Collaborative Encyclopedia of Western Theology». [Consulta: 1r juny 2022].
* ↑ «Finding Aid for Rosemary Radford Ruether Papers, 1954–2002» (en anglès). Arxivat de l'original el 21 de desembre 2012. [Consulta: 15 març 2013].
* 1 2 «The Archive of Women in Theological Scholarship. The Burke Library Union, Theological Seminary» (en anglès). https://library.columbia.edu, 2002. [Consulta: 21 març 2018].
* ↑ Naylor, David. «Honorary doctorates - Uppsala University, Sweden» (en anglès). [Consulta: 1r juny 2022].
* ↑ «Pioneering feminist theologian Rosemary Radford Ruether dies at 85» (en anglès). National Catholic Reporter, 21-05-2022. [Consulta: 22 maig 2022].
* ↑ (anglès) Site internet de la Claremont School of Theology Arxivat 2006-12-07 a Wayback Machine.